PLANINSKO DRUŠTVO CELJE MATICA                                                     CELJE, 28.06.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

Z A  H R B T O M  K O Š U T E

C J A J N I K,  1960 M,

V NEDELJO, 8. JULIJA 2007

OKOLI 120 KM PO DOLGEM MERIJO CELOTNE KARAVANKE
IN LE DOBRA DESETINA TE DOLŽINE ODPADE NA GREBEN KOŠUTE,

KI SE PNE MED LJUBELJEM IN JEZERSKIM VRHOM.

IZRAZITA LEPOTICA JE KOŠUTA S KOROŠKE STRANI,

KAMOR KAŽE SVOJE BLEŠČEČE BELE PREPADNE STENE,

KI USTVARJAJO PRAVLJIČNO JUŽNO OBZORJE SPOKOJNIM SELAM.

NA OBMOČJU MACESJA SE KOŠUTIN GREBEN OPIRA NA DIVJE NAZOBČANO REBRO

IN NA NJEM KRALJUJE VITEK STOLP, KI SE IMENUJE CJAJNIK, LÄRCHENTURM.

DOLGO JE VELJAL ZA NAJTEŽE DOSTOPEN VRH V KARAVANKAH.

NOBENA VAROVANA NITI OZNAČENA SMER NI VODILA TJA GOR,

DOKLER NI OBČINA SELE Z 80 % RAZTOPINO SREDSTEV IZ SKLADA INTERREG

NANJ ZGRADILA VAROVANE PLEZALNE POTI.

SKUPAJ Z NEKAJ DRUGIMI NOVOSTMI SO JO SVEČANO ODPRLI PRED KRATKIM

IN PO NJEJ VAS S TOMAŽEM IN ANDREJEM VABIMO NA PLANINSKI IZLET NA KOŠUTO.

S POSTAJALIŠČA PRED PARKIRNO STAVBO OB LJUBLJANSKI CESTI

SE ODPELJEMO Z NAROČENIM AVTOBUSOM OB PETIH, 5.00.

KOŠUTI ZA HRBET SE PRIPELJEMO OD ZAHODA ČEZ MEJNI PREHOD NA LJUBELJU,

JUTRANJO VOŽNJO PA SKLENEMO NA ZADNJEM OVINKU POD SELAMI, OKOLI 800 M,

KJER SE PRI RIDOVCU ZAČNETA KAR DVE OZNAČENI POTI NA KOŠUTO.

ODLOČIMO SE ZA DESNO POT 646.

TA SPRVA PO GOZDNI CESTI PELJE V HUDO JAMO
IN SE NATO V KLJUČIH POVZPNE ČEZ CERKOVSKI ROB,

KI JE PRAVZAPRAV LE PODALJŠEK CJAJNIKOVEGA REBRA PROTI SELAM.

MALCE SESTOPIMO IN ŽE SMO PRI DOMU POD KOŠUTO, KOSCHUTAHAUS, 1279 M,

KJER SE OGLASIMO IN ODDAHNEMO PO POLDRUGI URICI VZPONA.

S KARAVANŠKE POTI POD SEVERNIMI OSTENJI KOŠUTE

ZAVIJEMO DESNO NA BLIŽNJI GROSOVI PLANINI.

TAM SE ODCEPI STEZA K VSTOPU V TEŽJO VAROVANO POT,

KI PO DEVET STO METRIH NEPRETRGANIH JEKLENIC

PRIPELJE DO VELIKEGA KLINA Z VPONKO NA SIJAJNEM CJAJNIKU, 1960 M.

ZELENE SELE SO TISOČ METROV NIŽE, STENE KOŠUTE PA SKORAJ NA DOSEGU ROK.

SESTOPIMO PO GREBENČKU V CJAJNIKOVO ŠKRBINO, 1880 M,

IN SE ONSTRAN POVZPNEMO NA DVOGLAVO KOŠUTINO MACESJE, 2079 IN 2124 M.

SOSEDJE GA IMENUJEJO LOČENO LÄRCHENBERG OZIROMA BREITWAND.

GREBENSKA POT PO HRBTIŠČU KOŠUTE

PELJE Z NIŽJEGA ZAHODNEGA ČEZ VZHODNI VRH MACESJA

PA ČEZ OSTRV, 2104 M, IN NA KOŠUTNIKOV TURN, 2136 M.

S SLEDNJEGA SESTOPIMO PO PRESTAVLJENI IN VARNEJŠI VAROVANI POTI ÖTK.

ČETUDI BLIŽNJICA PO 40 METROV DOLGEM VISEČEM MOSTU ŠE NI ZGRAJENA,

SMO PO ŠESTIH URAH ODSOTNOSTI

PONOVNO GOSTJE PRI DOVJAKOVIH V DOMU POD KOŠUTO, 1279 M.

VOZNIK NAS ČAKA PRI CERKVI NA SELAH, 948 M.,

PO OSMIH URAH IN POL HOJE SE DOMOV VRNEMO MED DEVETO IN DESETO ZVEČER.

ČELADA IN SAMOVAROVALNI KOMPLET STA NA CJAJNIKU OBVEZNA.

NIKARTE PRITI V ZADREGO, ČE NAS NA MEJI POBARAJO PO OSEBNI IZKAZNICI!

PRIJAVIMO SE V DRUŠTVENI PISARNI NA STANETOVI 20,

KJER PORAVNAMO 13,00 EVROV ZA NAROČENI PREVOZ.

P A  S I J A J E N  D A N  N A D  S E L A M I

TONE PRIMOŽIČ

